**Szeminárium a fiatal vezetők személyes fejlődéséért**

*Tanfolyam fiatalok részére az Erasmus + KA3: politikai reformok támogatása projekten belül*

A tanfolyam időpontjai: 2016. február 12–14., Vrútky (magyarul Ruttka)

 2016. február 26–28., Vrútky (magyarul Ruttka)

 2016. március 11–13., Vrútky (magyarul Ruttka)

Résztvevők száma: 16

Jelentkezés leadásának határideje: 2016. január 20.

A fiatal vezetők személyes fejlődését támogató tanfolyam abból az igényből indul ki, hogy felkészítse a fiatalokat az ifjúságpolitika művelésére, részvételre a Szlovákia EU Tanácsa elnökségének keretében megrendezett rendezvényeken és a strukturált párbeszéd programjain. A szeminárium célja, hogy a három hétvégés tanfolyamon felvértezze a fiatalokat olyan puha faktorokkal (soft skills), mint az aktív hallgatás, kommunikáció, kritikus gondolkodás vagy vezetőképesség, amelyek elengedhetetlenek a teljes mértékű részvételhez nem csak a nemzetközi ifjúsági konferenciákon, de a polgári életben egyaránt. A szeminárium gyakorlati és elméleti részekből épül fel, az említett készségeken túl a résztvevők elsajátíthatják a nemzeti és európai ifjúságpolitika alapvető dokumentumainak ismeretét is.

A tanfolyam befejezésével a sikeres résztvevők lehetőséget kapnak:

* a szlovák fiatalság képviselésére a strukturált párbeszéd konferenciák egyikén
* koordinátorként vagy önkéntesként tevékenykedni az EYC-n 2016 októberében, Kassán
* a kassai EYC médiakampányának előkészítésében való aktív részvételre
* a nemzeti ifjúságpolitikával kapcsolatos dokumentumok elkészítésében való részvételre
* ifjúsági megfigyelőként tevékenykedni a Szlovákiai Strukturált Párbeszéd Nemzeti Munkacsoportban
* a Szlovák Ifjúsági Tanács (RmS) jövőbeli képzési projektjeinek kidolgozásában való részvételre.

Az a résztvevő, aki sikeresen teljesíti a szeminárium mindhárom fázisát, a tanfolyam végén Youthpass bizonyítványt kap, amely igazolja a projekt során szerzett kompetenciák elsajátítását.

**Részvételi követelmények:**

* 16 és 25 év közötti életkor, ideális középiskolák érettségiző évfolyamának diákjai / alap- vagy felsőfokú egyetemi képzés hallgatói
* folyékony angol nyelvtudás (B2 és magasabb szint a Közös Európai Nyelvi Referenciakeret szerint)
* magabiztosság, új dolgok tanulására való hajlandóság, érdeklődés a nemzeti és európai ifjúságpolitika iránt
* korábbi tapasztalat ifjúsági szervezetben való tevékenykedésben vagy Erasmus projekten való részvételen +előny.

Szállás és étkezés biztosítva van a résztvevők számára a tanfolyam helyszínén, valamint lehetőség van utazási költségtérítésre az útiköltséget igazoló okmány bemutatását követően. A tanfolyamra való jelentkezés beküldendő államnyelven e-mailben a petrikovicova@mladez.sk címre **2016. január 20-ig**. Az e-mailben röviden tüntesse fel, miért szeretne bekapcsolódni a projektbe. A sikeres jelentkezőket e-mailben értesítjük 2015. január 25-én.